Ilocano News: PCG inyusuatnan iti search and operation
By Nova de Rosas
Laoag City (26 February) -- Rinugyanen ti Philippine Coast Guard iti search ken rescue operation iti centro iti Northern Luzon para kadagiti 28 a crewmembers ti Chinese cargo vessel a naarinebneb iti 28 a nautical miles iti laud ti Laoag City idi agarup alas kwatro iti malem idi kalman.
Kuna ni PO3 Primo Laron iti PCG Operations Center a ba-se iti La Union, nga addan dagiti rescue team a naipatulod iti lugar a naka-arinebneban ti MV Jinshan.
Inbatad pay ni Laron a ti shipcaptain ket nangipatulod iti mensahe kadakuada nga panawandan iti bapor kasanguanan nga naarinebneb daytoy.
Saan pay nga maibaga ti PCG no naggapuan iti nasao a vessel ken no sadinno iti pagturungan daytoy ken rason iti pannaka-arinebneb na.
Kabayatan iti pannaka-ar aramid iti daytoy a damag, nasapulandan dagiti 26 babaen iti maysa a Japanese oil tanker nga dumaliasat iti nakal-nedan ti barko ngem saan pay nga nailasin no sinno iti shipcaptain ken dagiti nagnagan dagiti crewmembers ti Chinese vessel. (PIA) [top]
eng_Latn srd_Latn ilo_Latn ilo_Latn ilo_Latn ilo_Latn ilo_Latn